KARAMAZOV-IV-WEB	E era envolòpa l'aurie lançada aquiu madeish, sense parar- se a pensar qu'aquerò dempús poirie èster ua pròva contra eth, pr'amor que non se tractaue d'un lairon experimentat, senhor, e jamès auie panat de forma manifèsta, pr'amor qu'ère nòble de neishença, senhor, e se s'auie decidit a panar non se tractaue precisaments d'un panatòri, senon qu'auie vengut a recuperar aquerò qu'ère sòn, causa que ja se n'auie encargat d'aurejar prealablaments per tota era ciutat, e autanplan s'auie vantat per auança dauant de toti, en tot díder plan naut que pensaue vier en çò de Fiódor Pávlovich a recuélher çò que l'apertenguie.